b'\n_START_ARTICLE_\nRetningslys\n_START_PARAGRAPH_\nRetningslys, popul\xc3\xa6rt kalt blinklys, er en anordning p\xc3\xa5 en bil eller annet motorkj\xc3\xb8ret\xc3\xb8y, med hvilken f\xc3\xb8reren gir tegn til \xc3\xa5 svinge eller skifte kj\xc3\xb8refelt. Retningslysene best\xc3\xa5r p\xc3\xa5 moderne kj\xc3\xb8ret\xc3\xb8yer av blinkende orange lamper, mens eldre kj\xc3\xb8ret\xc3\xb8yer kan ha en bevegelig pil (en s\xc3\xa5kalt retningsviser) som kommer ut fra kj\xc3\xb8ret\xc3\xb8yets side. Moderne retningslys fungerer parvis (venstre foran/bakp\xc3\xa5 og h\xc3\xb8yre foran/bakp\xc3\xa5). En typisk gl\xc3\xb8delampe til de forreste og bakerste retningslysene har en effekt p\xc3\xa5 21 watt. I dag er det dog blitt mere alminnelig \xc3\xa5 benytte LED-teknikk i retningslysene.\n_START_SECTION_\nHavarilys\n_START_PARAGRAPH_\nMan kan ogs\xc3\xa5 tenne alle retningslysene p\xc3\xa5 \xc3\xa9n gang ved \xc3\xa5 aktivere s\xc3\xa5kalte havarilys med en bryter p\xc3\xa5 instrumentpanelet, som som oftest er r\xc3\xb8d med en trekant. Denne funksjonen benyttes for \xc3\xa5 advare andre trafikanter ved for eksempel motorstopp. Havarilys skal alltid benyttes p\xc3\xa5 motorvei ved stopp, is\xc3\xa6r den siste i k\xc3\xb8en kan ha interesse i \xc3\xa5 advare andre.'